**Türjei Közös Önkormányzati Hivatal Zalaszentlászlói Kirendeltsége**

**8788 Zalaszentlászló, Kossuth L. u. 18. tel.: 83/335-001. e-mail:** **zalaszentlaszlo@zalaszentlaszlo.hu**

**Tájékoztató**

***az ásott és fúrt kutak fennmaradásának engedélyezéséről***

Vízi létesítmények – köztük az ásott és fúrt kutak – létesítéséhez vízjogi létesítési engedély szükséges. Az engedély nélkül megépített vízi létesítmények esetében vízgazdálkodási bírságot kell fizetni.

A vízgazdálkodásról szóló 1995. évi LVII. törvény 29.§.(7) bekezdése alapján a 2018. december 31-e előtt létesített, engedéllyel nem rendelkező kutak esetében mentesül a vízgazdálkodási bírság alól a tulajdonos, amennyiben***2023. december 31. napjáig fennmaradásiengedélyt*** kér.

Amennyiben a kút

* a vízbázisok, a távlati vízbázisok, valamint az ivóvízellátást szolgáló vízilétesítmények védelméről szóló kormányrendelet szerint kijelölt, kijelölés alatt álló, illetve előzetesen lehatárolt belső, külső és *hidrogeológiai védőidom, védőterület, valamint karszt- vagy rétegvízkészlet igénybevétele, érintése nélkül, és legfeljebb 500 m/3 vízigénybevétellel kizárólag talajvízkészlet vagy parti szűrésű vízkészlet felhasználásával üzemel*,
* épülettel vagy annak építésére jogosító hatósági határozattal, egyszerű bejelentéssel rendelkező ingatlanon van, és magánszemélyek részéről a házi ivóvízigény vagy háztartási igények kielégítését szolgálja,
* nem gazdasági célú vízigényt elégít ki,

fennmaradásához a ***jegyző engedélye*** szükséges. E feltételeknek együttesen kell fennállnia.

Ha bármely fenti feltétel nem teljesül, a Vas Megyei Katasztrófavédelmi Hatóságtól kell a kút fennmaradására engedélyt kérni.

A kérelmet a helyi vízgazdálkodási hatósági jogkörbe tartozó kutak vízjogi engedélyezéséhez szükséges dokumentáció tartalmáról szóló41/2017.(XII.29.) BM rendelet 2. melléklete szerinti tartalommal kell benyújtani írásban, postai úton vagy elektronikusan.

A kérelemhez csatolni kell a kútról és környezetéről készült fényképfelvételt, továbbá – amennyiben a kérelmet nem a tulajdonos terjeszti elő – az érintett ingatlan használatára vonatkozó jogosultságot igazoló dokumentumot (bérleti vagy használati szerződés, meghatalmazás stb.).

Fúrt kút esetében szükséges 101/2007.(XII.23.) KvVM rendeletben meghatározott szakképesítéssel – kútfúrási jogosultsággal – rendelkező szakember nyilatkozata.

Ásott kút fennmaradásának engedélyezéséhez nem szükséges a fenti nyilatkozat.

Az eljárás illetékköteles, az illeték mértéke 3.000 Ft összegű általános tételű eljárási illeték.